O‘zbekiston Respublikasi Prezidentining 2017-yil 21-fevraldagi PF-4966-sonli Farmonining 15, 16-bandlari ijrosi bo‘yicha amalga oshirilgan ishlar yuzasidan o‘rganishlar o‘tkazish to‘g‘risida

“O‘zbekiston Respublikasi Oliy Majlisi Qonunchilik palatasining Reglamenti to‘g‘risida”gi O‘zbekiston Respublikasi Qonunining 335-moddasi hamda O‘zbekiston Respublikasi Oliy Majlisi huzuridagi Sud hokimiyati mustaqilligini ta’minlashga ko‘maklashuvchi komissiya yig‘ilishining 2018-yil 25-oktabrdagi 3-son bayoniga muvofiq O‘zbekiston Respublikasi Oliy Majlisi Qonunchilik palatasining Kengashi qaror qiladi:
 1. O‘zbekiston Respublikasi Oliy Majlisi huzuridagi Sud hokimiyati mustaqilligini ta’minlashga ko‘maklashuvchi komissiya yig‘ilishining 2018-yil 25-oktabrdagi 3-son bayoni bilan O‘zbekiston Respublikasi Prezidentining 2017-yil 21-fevraldagi PF-4966-sonli Farmoni 15, 16-bandlari ijrosi bo‘yicha amalga oshirilgan ishlar yuzasidan o‘rganishlar o‘tkazishni Qonunchilik va sud-huquq masalalari qo‘mitasi zimmasiga yuklash tavsiya etilganligi ma’lumot uchun qabul qilinsin.
 2. O‘zbekiston Respublikasi Oliy Majlisi Qonunchilik palatasining Qonunchilik va sud-huquq masalalari qo‘mitasi:
 O‘zbekiston Respublikasi Prezidentining 2017-yil 21-fevraldagi PF-4966-sonli Farmoni 15, 16-bandlari ijrosi bo‘yicha amalga oshirilgan ishlar yuzasidan o‘rganishlar o‘tkazilishini ta’minlasin;
 o‘rganish yakunlarini qo‘mita majlisida ko‘rib chiqib, natijasi yuzasidan O‘zbekiston Respublikasi Oliy Majlisi huzuridagi Sud hokimiyati mustaqilligini ta’minlashga ko‘maklashuvchi komissiyaga 2018-yil 25-dekabrga qadar axborot taqdim qilsin. 
 3. Ushbu Qaror O‘zbekiston Respublikasi Vazirlar Mahkamasi, Moliya vazirligi, Oliy sudi hamda Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklariga yuborilsin.
 4. Ushbu Qaror qabul qilingan kundan e’tiboran kuchga kiradi.